***SUMAR***

**la proiectul de hotărâre de Guvern cu privire modificarea unor acte normative**

(*facilitarea activității mediului de afaceri / pachetul dereglementare 5*)

**Data: 14.08.2023**

**Domeniul - Protecția Mediului**

1. **Excluderea incertitudinilor la raportare și evitarea reflectării informațiilor diferite în cazul deșeurilor de echipamente electrice și electronice**, prin modificarea HG 212/2018 și HG 501/2018, în care sunt stabilite coduri diferite la moment.

**Domeniul - Siguranța Alimentelor**

1. **Eliminarea certificatului de conformitate pentru produsele alimentare**, prin modificarea HG nr.1111/2010, deoarece astfel a fost prevăzut de legislație. Astfel vor fi excluse costuri și proceduri nejustificate.

**Domeniul - Turism**

1. **Extinderea categoriei de subiecți eligibili pentru subvenționare asupra tuturor structurilor de primire turistică din mediul rural**, nu doar pentru pensiunile agroturistice, prin modificarea HG nr.464 din 5.07.2023, fiind stabilite condiții concurențiale egale de activitate pentru unitățile de cazare din mediul rural.
2. **Revizuirea normelor metodologice de clasificare și a criteriilor de clasificare a structurilor de primire turistică** (introduse prin HG nr.643/2003) care în mare parte sunt neconforme structurii caselor țărănești tradiționale, sunt depășite fizic și moral de la momentul promovării din 2003  și care creează impedimente în procesul de clasificare și ulterior în asigurarea eligibilității pentru obținerea subvenționării din partea AIPA.

**Domeniul - Examinarea medicală obligatorie**

1. **Eliminarea din Regulamentul sanitar privind supravegherea sănătății persoanelor expuse acțiunii factorilor profesionali de risc, aprobat prin HG nr. 1025/2016, a factorului de risc care presupune examinarea medicală la angajare și periodică pentru angajații din sectorul TIC** și alți angajați care mai mult de 50% din schimbul de lucru utilizează aparate optice, urmăresc ecrane și displayurile tehnicii de calcul.
2. **Eliminarea din lista controalelor medicale obligatorii a celor ”de adaptare” care este obligatoriu după 3 luni de la angajare**. Potrivit comunității de afaceri astfel de control medical este inutil deoarece în practică în primele 3 luni după angajare nu se schimbă nimic în sănătatea persoanei, iar astfel de control implică costuri și timp unitul pierdut.

**Domeniul - Evidența militară**

1. Având la bază faptul că din Codul Muncii și Legea nr. 1245-XV din 18.07.2002 cu privire la pregătirea cetățenilor pentru apărarea Patriei a fost **eliminată obligativitatea prezentării de către agenții economici a documentelor de evidentă militară cu privire la recruți şi rezerviști** se propune excluderea acestor obligații și din unele hotărâri de Guvern.

**Domeniul - Foile de parcurs**

1. **Eliminarea termenului de valabilitate pentru foile de parcurs** prin modificarea Regulamentului cu privire la modul de organizare şi efectuare a controlului treziei, fiind excluse costuri nejustificate pentru agenții economici.

**Domeniul - Înregistrarea de stat a gospodăriilor țărănești**

1. **Abrogarea Hotărârii Guvernului nr.977/2001 privind înregistrarea gospodăriilor ţărăneşti** (de fermier), deoarece prevederile acesteia au devenit desuete.